Document ID: /fineweb-2-swissfilter-quality_10-filterrobots/filtered/02674.jsonl.gz/16

Premiera în Elveţia de limbă germană a filmului "Aurora"
Premiera în Elveţia de limbă germană a filmului "Aurora"
Festivalul internaţional de film din Solothurn propune cinefililor premiera în partea germană a Elveţiei a filmului "Aurora" al regizorului român Cristi Puiu.
Ultimul lung metraj al lui Cristi Puiu, printre revelaţiile Festivalului de la Cannes din 2010, dezamăgitoare pentru presa de specialitate din America, este un film copleşitor care încearcă "să împiedice creierul să doarmă", "un film care interoghează, care aruncă în aer naraţiunea simplă. Funcţia sa este să împiedice creierul să doarmă, să lupte împotriva oricărei inerţii a gândirii", explică Puiu într-un interviu acordat AFP.
Proiecţia din Solothurn va avea loc luni, 24 ianuarie 2011, în Cinema Capitol, de la ora 20:30.